ТЕМИ И ИНФОРМАЦИЯ ЗА КУРСОВЕТЕ ОТ КАТАЛОГА НА АКАДЕМИЯТА ЗА ФОНДОВЕТЕ НА ЕС, КОИТО ЩЕ СЕ РАЗРАБОТВАТ ПО ПРОЕКТ„АКАДЕМИЯ ЗА ФОНДОВЕТЕ НА ЕС: РАЗВИТИЕ И ОСИГУРЯВАНЕ НА СИСТЕМАТИЗИРАН ХОРИЗОНТАЛЕН ТРАНСФЕР НА ЗНАНИЯ И ОБУЧЕНИЯ ЗА ЕФЕКТИВНОТО ИЗПОЛЗВАНЕ НА ЕСИФ И ЕФСУ.“

|  |  |  |
| --- | --- | --- |
| **А-ЕФ-1** | **Харта на основните права на Европейския съюз и нейното спазване при усвояването на европейските структурни и инвестиционни фондове** | |
| **Целева група:** | | | * Служители в структури/звена от държавната администрация, отговорни за управлението на средствата от Европейските фондове при споделено управление; * Служители в структури/звена от държавната администрация, отговорни за отключващите условия; * Служители в структури от държавната администрация – кандидати и бенефициенти по програмите. |
|  | | |  |
| **Описание:** | | | Обучението има за цел да предостави на участниците задълбочено разбиране за Хартата на основните права на Европейския съюз и да развие техните умения за ефективното й прилагане в ежедневната си работа. Чрез курса участниците ще усвоят способи за проверка за потенциални нарушения на основните права и свободи и ще бъдат подготвени за ефективно сътрудничество с компетентните национални органи. По този начин ще се благоприятства и съответствието на проектите и инициативите, финансирани от европейските структурни и инвестиционни фондове в България, с принципите на основните права и свободи на ЕС.  Ще бъдат разгледани следните теми:   * Въведение в Хартата на основните права на Европейския съюз; * Основни права и свободи, залегнали в Хартата, свързани с работата на държавната администрация; * Право на добра администрация по Хартата; * Насоки за гарантиране на спазването на Хартата при усвояването на европейските структурни и инвестиционни фондове; * Проверка за нарушения и компетентни органи по основните права на ЕС. |
|  | | |  |
| **Очаквани резултати:** | | | След завършване на обучението участниците ще:   * Знаят съдържанието и характеристиките на Хартата на основните права на Европейския съюз; * Познават методите за оценка на съответствието на проекти и инициативи с основните права и свободи по Хартата; * Разбират важността на спазването на основните права и свободи при усвояването на европейските структурни и инвестиционни фондове; * Прилагат принципите на Хартата в ежедневната си работа; * Имат по-добро разбиране за процесите и процедурите, свързани с очакванията на ЕС за прилагането на Хартата в административната практика. |
|  | | |  |
| **Продължителност:** | | | 16 уч. ч (2 дни) |
| **Форма на провеждане:** | | | Присъствена |

|  |  |  |
| --- | --- | --- |
| **А-ПД-1** | **Програмиране** – **подготовка и откриване на процедури за предоставяне на безвъзмездна финансова помощ по Закона за управление на средствата от Европейските фондове при споделено управление – въвеждащ модул** | |
| **Целева група:** | | | * Служители в структури/звена от държавната администрация, отговорни за управлението на средствата от Европейските фондове при споделено управление; * Служители в структури/звена от държавната администрация, отговорни за отключващите условия; * Служители в структури от държавната администрация – кандидати и бенефициенти по програмите; | |
|  | | |  | |
| **Описание:** | | | Обучението има за цел да осигури познания в областта на подготовката и откриването на процедури за представянето на безвъзмездна финансова помощ (БФП) по Закона за управление на средствата от Европейските фондове при споделено управление.  Ще бъдат разгледани следните теми:   * Приложима нормативна уредба. Условия, ред и изисквания при прилагането на отделните етапи на програмиране. * Участие на Съвета за координация при управлението на средствата от Европейския съюз, на Европейската комисия и на комитетите за наблюдение на програмите в процеса на програмиране. * Видове процедури – процедури чрез директно предоставяне и процедури чрез подбор – особености. * Разработване, обсъждане със заинтересованите страни и съгласуване на индикативни годишни работни програми (ИГРП). * Разработване, съгласуване и одобряване на методология и критерии за подбор на операции за всяка процедура (КПО). * Възможност за съгласуване на проект на методология и КПО с министъра на финансите за съответствие с приложимите правила за държавните помощи („Ранен етап“). * Разработване и обсъждане със заинтересованите страни на проект на насоки и/или други документи, определящи условията за кандидатстване и условията за изпълнение на одобрените проекти/финансови планове по конкретна процедура (документи по чл. 26, ал. 1 ЗУСЕФСУ) – изисквания и особености при двата вида процедури. * Съгласуване на проектите на документи по [чл. 26, ал. 1 ЗУСЕФСУ](apis://Base=NARH&DocCode=41762&ToPar=Art26_Al1&Type=201) с министъра на финансите за съответствието им с приложимите правила за държавните помощи. * Издаване на индивидуални и общи административни актове за утвърждаване на документи по [чл. 26, ал. 1 ЗУСЕФСУ](apis://Base=NARH&DocCode=41762&ToPar=Art26_Al1&Type=201) – специфичен ред за издаване и оспорване по ЗУСЕФСУ. * Откриване на процедура за предоставяне на БФП, предварително изпълнение по ЗУСЕФСУ. Въвеждане на процедура в ИСУН. Изисквания за публикуване на утвърдените документи по чл. 26, ал. 1 от ЗУСЕФСУ и становищата на министъра на финансите за съответствие с приложимите правила за държавните помощи. | |
|  | | |  | |
| **Очаквани резултати:** | | | След завършване на обучението участниците ще:   * Познават приложимата нормативна уредба * Са запознати с условията, реда и изисквания при прилагането на отделните етапи на програмиране * Са запознати с процесите по разработване, обсъждане и съгласуване на индикативни годишни работни програми (ИГРП). * Са запознати с процесите по разработване, съгласуване и одобряване на методология и критерии за подбор на операции за всяка процедура (КПО) и документи по чл. 26, ал. 1 от ЗУСЕФСУ * Разбират процесите по утвърждаване на документи по чл. 26, ал. 1 от ЗУСЕФСУ и откриване на процедури за предоставяне на БФП. | |
|  | | |  | |
| **Продължителност:** | | | 16 уч. ч (2 дни) | |
| **Форма на провеждане:** | | | Присъствена | |

|  |  |  |
| --- | --- | --- |
| **А-ПД-3** | **Условия и ред на изплащане на финансовата помощ със средства от ЕФСУ** | |
| **Целева група:** | | | * Служители в структури/звена от държавната администрация, отговорни за управлението на средствата от Европейските фондове при споделено управление; * Служители в структури от държавната администрация – кандидати и бенефициенти по програмите; | |
|  | | |  | |
| **Описание:** | | | **Обучението има за цел да** осигури задълбочени познания в областта на управленските проверки (прилагани от управляващите органи/междинните звена), съпътстващи изплащането на финансовата подкрепа, предоставена по програмите от СП. Познаването и ефективното прилагане на релевантната нормативна уредба, правила и процедури от първостепенно значение за успешното изпълнение и управление на проектите и програмите, превенцията на нередности и загубата на средства.  Ще бъдат разгледани следните теми:  *Верификация* – същност и нормативна рамка; участници и отговорности; видове управленски проверки; прилагане на извадков принцип, основан на оценка на риска; специфики, обусловени от формата на предоставяне на финансовата помощ и други специфични обстоятелства; процедури, комуникация между страните и документиране на процеса; практически аспекти и съдебен контрол на актовете на УО.  *Допустимост на разходи* – същност и нормативна рамка; общи и детайлни правила за допустимост; специфични случаи на допустимост на разходите (финансови инструменти, проекти, генериращи приходи, ДДС).  *Нередности* – същност и нормативна рамка; процедури и документиране. Определяне и извършване на финансови корекции. Възстановяване на недължимо платени средства. Практически аспекти и съдебна практика.  *Плащания –* нормативна рамка; процентни ограничения; съотношения между европейско и национално съфинансиране; специфики, обусловени от естеството на операцията (обезпечения на авансови плащания, проверка за публични задължения преди плащане). | |
|  | | |  | |
| **Очаквани резултати:** | | | След завършване на обучението участниците ще познават правилата и разпоредбите, относими към тематичните области в обхвата на обучението, както и условията и реда на протичане на отделните производства. | |
|  | | |  | |
| **Продължителност:** | | | 16 уч. ч. (2 дни) | |
| **Форма на провеждане:** | | | Присъствена | |